**Gasellit** on loppuvuodesta 2008 Helsingin Oulunkylässä perustettu rap-yhtye. Yhtyeeseen kuuluvat räppärit **Hätä-Miikka** (oik. Miikka Niiranen, s. 1988), **Päkä** (oik. Pekka Salminen, s. 1989) ja **Thube Hefner** (oik. Tuomas Pietikäinen, s. 1989) sekä tuottaja/DJ **MusaJusa** (oik. Jussi Mikkonen, s. 1989). Yhtyeen artistit keikkailevat usein myös eri aliaksilla ja kokoonpanoilla.

Yhtye on julkaissut yhden EP:n ja seitsemän pitkäsoittoa. Gaselleiden levy-yhtiönä toimii Sony Music Finland ja sen keikkamyynnistä vastaa All Day Entertainment.

Gasellit palkittiin Emma-gaalassa helmikuussa 2019 Vuoden yhtye -palkinnolla ja toukokuussa 2022 Vuoden rap/R&B -palkinnolla. 

Musiikin lisäksi yhtyeen jäsenet Hätä-Miikka ja Päkä ovat myös kirjoittaneet syyskuussa 2017 julkaistun esikoisromaaninsa *Sä maksat*.

Päkä on myös kirjoittanut vuonna 2021 julkaistun *Matka*-nimisen kirjan, joka kuvaa yhtyeen matkaa alusta lähtien. Kirjalla kuullaan myös yhtyeen muiden jäsenien kommentteja. Kirjan on kustantanut Johnny Kniga.

Historia
--------

Gasellien esikoisjulkaisu *Gasellit EP* julkaistiin omakustanteena huhtikuussa 2010. EP:n kappaleesta "Silmäpussit" julkaistiin musiikkivideo tammikuussa 2010. Yhtyeen debyyttialbumi *Kiittämätön* julkaistiin Monsp Recordsin kautta 4. huhtikuuta 2012, ja se nousi Suomen virallisen albumilistan 26. sijalle. Albumilta on julkaistu musiikkivideot kappaleista "Ime huiluu", "Pillist kii", "Hiki" ja "Kiittämätön nilkki".

Gasellien toinen kokopitkä albumi *Aina* julkaistiin Monsp Recordsin kautta 25. lokakuuta 2013. Albumin kappaleista "Jäniksen vuosi", "Mä meen naimisiin", "2006", "Heimo" ja "Millennium" on julkaistu musiikkivideot. *Aina* nousi Suomen virallisen albumilistan 16. sijalle.

Vuonna 2014 Gasellit solmi levytyssopimuksen Universal Music Finlandin alla toimivan levy-yhtiö Johanna Kustannuksen kanssa ja Gasellien kolmas albumi Seis julkaistiin sen kautta 30. lokakuuta 2015. Albumilla vierailevat Gracias, Kasmir, Iisa ja JV.

Diskografia
-----------

*Pääartikkeli: Gasellien diskografia*
### Albumit

* *Kiittämätön* (2012)
* *Aina* (2013)
* *Seis* (2015)
* *Veli* (2017)
* *Jano* (2018)
* *Zen* (2021)
* *Gasellin kyynel* (2023)

Lähteet
-------

1. ↑  Perhesiteitä – haastattelussa Gasellit
2. ↑  Improbaturin toimitus: Räppibändi Gasellien jäsenet järjestivät lukiossa bileitä, soittivat levyjä ja lintsasivat vain sen verran kuin luvan kanssa sai *Improbatur*.  10.8.2020.  Arkistoitu 22.7.2022. Viitattu 22.7.2022.
3. ↑  Yhdeksän vuotta veljeyttä – kuinka Gaselleista tuli nuorten aikuisten oma bändi? *Rumba.fi*.  25.5.2018. Viitattu 24.10.2018.
4. ↑  Emma Gaala - Voittajat *www.emmagaala.fi*. Viitattu 14.7.2022.
5. ↑  Gasellit: Kiittämätön *Musiikkituottajat ry*.  Arkistoitu 27.9.2015. Viitattu 20.9.2012.
6. ↑  Gasellien Mä meen naimisiin video/single (06.05.13) *Monsp Records*.  6.5.2013.  Arkistoitu 6.1.2014. Viitattu 14.5.2013.
7. ↑  Gasellit: Aina *Musiikkituottajat ry*.  Arkistoitu 24.9.2015. Viitattu 4.11.2013.

Aiheesta muualla
----------------

* Gasellit Facebookissa
* Gasellit Instagramissa
* Gasellit All Dayn sivuilla
* Gasellit Myspacessa (englanniksi)
* Gasellit SoundCloud -sivustolla
* (Arkistoitu – Internet Archive)

Gasellit

| 
* Hätä-Miikka
* Päkä
* Thube Hefner
* Musajusa

 |
| --- |

|  |  |
| --- | --- |
| Studioalbumit | 
* *Kiittämätön*
* *Aina*
* *Seis*
* *Veli*
* *Jano*
* *Zen*
* *Gasellin kyynel*

 |
| EP:t | 
* *Gasellit EP*

 |
| Muuta | Diskografia |